CELEX: 62012CN0090
Language: da
Date: 2012-02-21 00:00:00
Title: Sag C-90/12: Sag anlagt den 21. februar 2012 — Europa-Kommissionen mod Republikken Polen

28.4.2012   
            
            
               DA
            
            
               Den Europæiske Unions Tidende
            
            
               C 126/7
            
         Sag anlagt den 21. februar 2012 — Europa-Kommissionen mod Republikken Polen
   (Sag C-90/12)
   2012/C 126/15
   Processprog: polsk
   
      Parter
   
   
      Sagsøger: Europa-Kommissionen (ved K. Simonsson og M. Owsiany-Hornung)
   
      Sagsøgt: Republikken Polen
   
      Sagsøgerens påstande
   
   
               —
            
            
               Det fastslås, at Republikken Polen har tilsidesat de forpligtelser, der påhviler den i henhold til artikel 5 og 6 i Europa-Parlamentets og Rådets forordning (EF) nr. 847/2004 af 29. april 2004 om forhandling og gennemførelse af luftfartsaftaler mellem medlemsstaterne og tredjelande (1), idet den ikke har truffet passende foranstaltninger som påkrævet for at efterkomme de nævnte artikler i direktivet eller i hvert fald ikke har underrettet Kommissionen om sådanne foranstaltninger.
            
         
               —
            
            
               Republikken Polen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Artikel 5 i forordning nr. 847/2004 forpligter medlemsstaterne til at sikre, at »trafikrettighederne fordeles blandt de berettigede [EU]-luftfartsselskaber på grundlag af en ikke-diskriminerende og gennemskuelig procedure«. Ifølge forordningens artikel 6 har medlemsstaterne pligt til straks at underrette Kommissionen om de procedurer, de påtænker at anvende med henblik på artikel 5. Kommissionen sikrer, at disse procedurer offentliggøres i Den Europæiske Unions Tidende. Gennemførelsen af procedurerne med henblik på nævnte bestemmelse afhænger af, at den minister, der er ansvarlig for transport, udsteder en forskrift til gennemførelse heraf. På tidspunktet, hvor nærværende søgsmål blev anlagt, var den pågældende forskrift endnu ikke blevet udstedt, eller de polske myndigheder havde i hvert fald ikke meddelt Kommissionen behørige oplysninger herom. Under disse omstændigheder er det Kommissionens opfattelse, at gennemførelsen af procedurer som forudsat i artikel 5 i forordning nr. 847/2004 og behørig underretning af Kommissionen herom i henhold til denne forordnings artikel 6 ikke er mulig, eftersom der ikke findes forskrifter herom i polsk ret.
   
      (1)  EUT L 157, s. 7.